“O‘zbekiston Respublikasida xorijiy ishchi kuchini jalb qilish va undan foydalanish tartibi to‘g‘risidagi nizomni” qo‘llash tartibi to‘g‘risidagi yo‘riqnoma, shuningdek, unga o‘zgartirish va qo‘shimchalarni o‘z kuchini yo‘qotgan deb topish haqida

O‘zbekiston Respublikasi Vazirlar Mahkamasining 2019-yil 25-martdagi 244-son “O‘zbekiston Respublikasiga xorijdan ishchi kuchini jalb qilish va undan foydalanish tartibi to‘g‘risidagi nizomni tasdiqlash haqida”gi qaroriga muvofiq buyuraman:
 1. Ayrim idoraviy normativ-huquqiy hujjatlar ilovaga muvofiq o‘z kuchini yo‘qotgan deb topilsin.
 2. Mazkur buyruq O‘zbekiston Respublikasi Ichki ishlar vazirligi, Davlat xavfsizlik xizmati va Tashqi ishlar vazirligi bilan kelishilgan.
 3. Mazkur buyruq rasmiy e’lon qilingan kundan e’tiboran kuchga kiradi.
 1. O‘zbekiston Respublikasi mehnat vazirining 1996-yil 15-iyuldagi № 44-II-son “O‘zbekiston Respublikasida xorijiy ishchi kuchini jalb qilish va undan foydalanish tartibi to‘g‘risidagi nizomni” qo‘llash tartibi to‘g‘risida yo‘riqnomani tasdiqlash haqidagi buyrug‘i (ro‘yxat raqami № 285, 1996-yil 20-noyabr).
 2. O‘zbekiston Respublikasi mehnat va aholini ijtimoiy muhofaza qilish vazirining 2011-yil 17-avgustdagi № 51-B-son “O‘zbekiston Respublikasida xorijiy ishchi kuchini jalb qilish va undan foydalanish tartibi to‘g‘risidagi nizomni” qo‘llash tartibi to‘g‘risida yo‘riqnomaga o‘zgartirish va qo‘shimchalar kiritish haqidagi buyrug‘i (ro‘yxat raqami № 285-1, 2011-yil 20-sentabr), (O‘zbekiston Respublikasi qonun hujjatlari to‘plami, 2011-y., 38-son, 390-modda).
 3. O‘zbekiston Respublikasi mehnat va aholini ijtimoiy muhofaza qilish vazirining 2012-yil 16-oktabrdagi № 67-B-son “O‘zbekiston Respublikasida xorijiy ishchi kuchini jalb qilish va undan foydalanish tartibi to‘g‘risidagi nizomni” qo‘llash tartibi to‘g‘risida yo‘riqnomaga qo‘shimchalar kiritish haqidagi buyrug‘i (ro‘yxat raqami № 285-2, 2012-yil 13-noyabr), (O‘zbekiston Respublikasi qonun hujjatlari to‘plami, 2012-y., 46-47-son, 525-modda).